
 8.3.2022
 BG
 Официален вестник на Европейския съюз
 L 78/21
 РЕГЛАМЕНТ ЗА ИЗПЪЛНЕНИЕ (ЕС) 2022/385 НА КОМИСИЯТА
 от 7 март 2022 година
 за поправка на Регламент за изпълнение (ЕС) 2021/421 за разрешаване на употребата на тинктура от Artemisia vulgaris L. (пелинова тинктура) като фуражна добавка за всички видове животни, Регламент за изпълнение (ЕС) 2021/485 за разрешаване на употребата като фуражни добавки на етерично масло от джинджифил (Zingiber officinale Roscoe) за всички животински видове, масло-смола от джинджифил (Zingiber officinale Roscoe) за пилета за угояване, кокошки носачки, пуйки за угояване, прасенца, свине за угояване, свине майки, млечни крави, телета (заместители на мляко), едър рогат добитък за угояване, овце, кози, коне, зайци, риба и домашни любимци, както и на тинктура от джинджифил (Zingiber officinale Roscoe) за коне и кучета и Регламент за изпълнение (ЕС) 2021/551 за разрешаване на употребата на екстракт от куркума, масло от куркума и масло-смола от куркума (от коренище на Curcuma longa L.) като фуражни добавки за всички животински видове и тинктура от куркума (от коренище на Curcuma longa L.) като фуражна добавка за коне и кучета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 Употребата на тинктура от Artemisia vulgaris L. (пелинова тинктура) като фуражна добавка за всички видове животни, бе разрешена с Регламент за изпълнение (ЕС) 2021/421 на Комисията (2) за период от 10 години.
 (2)
 Употребата като фуражни добавки на етерично масло от джинджифил (Zingiber officinale Roscoe) за всички животински видове, масло-смола от джинджифил (Zingiber officinale Roscoe) за пилета за угояване, кокошки носачки, пуйки за угояване, прасенца, свине за угояване, свине майки, млечни крави, телета (заместители на мляко), едър рогат добитък за угояване, овце, кози, коне, зайци, риба и домашни любимци, както и на тинктура от джинджифил (Zingiber officinale Roscoe) за коне и кучета, бе разрешена с Регламент за изпълнение (ЕС) 2021/485 на Комисията (3) за период от 10 години.
 (3)
 Употребата на екстракт от куркума, масло от куркума и масло-смола от куркума (от коренище на Curcuma longa L.) като фуражни добавки за всички животински видове и тинктура от куркума (от коренище на Curcuma longa L.) като фуражна добавка за коне и кучета, бе разрешена с Регламент за изпълнение (ЕС) 2021/551 на Комисията (4) за период от 10 години.
 (4)
 В приложенията към регламенти за изпълнение (ЕС) 2021/421, (ЕС) 2021/485 и (ЕС) 2021/551 в колоната „Други разпоредби“ е вмъкната погрешна разпоредба относно посочването върху етикета на препоръчителното максимално съдържание на активните вещества в премиксите. Тази разпоредба следва да се прилага само за самите добавки.
 (5)
 Поради това регламенти за изпълнение (ЕС) 2021/421, (ЕС) 2021/485 и (ЕС) 2021/551 следва да бъдат съответно поправени. За по-голяма яснота е целесъобразно целите приложения към посочените регламенти за изпълнение да бъде заменено.
 (6)
 За да се даде възможност на операторите в сектора на фуражите